《拒霜花》
宋代·王炎

池上木芙蓉，晓寒摧折之。
绿叶未尽雕，红芳已先萎。
空得拒霜未，憔悴不得持。
人生亦如此，荣盛须及时。
少壮不久留，老疾仍相随。
腾腾当任运，惨惨徒自悲。
万古同有尽，华颠无再缁。
及今幸强健，不乐将何为。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。